“La cuarta dimensión”, de Miguel Ángel Gaitán Castro, ompli d’art la sala d’exposicions de la Casa de Cultura
2025-07-24

La Casa de Cultura de Burjassot comptarà a la seua sala d’exposicions amb una nova mostra que es podrà visitar des del 25 de novembre i fins al 13 de desembre. A càrrec de Miguel Ángel Gaitán Castro, arriba l’exposició “La uarta dimensión”.

Després d’exposar de manera individual en municipis com Benetússer o Foios, Gaitán arriba a Burjassot per a mostrar com, “en un univers llunyà, habiten uns éssers intel·ligents posseïdors d’una tecnologia superior a la raça humana. Éssers intel·ligents i savis que habiten un món màgic i extraordinari, al qual no és possible accedir per a l’ésser humà. Es troben en una dimensió i espai a anys llum, viatjant a través de l’univers… “La quarta dimensió”…”.

Una mostra que no deixarà indiferent als seus visitants i que, com és habitual, es podrà visitar de dilluns a divendres en l’horari de la Casa de Cultura.